Adnan Ćatić (alpinist)
Adnan Ćatić (rođen 2. marta 1984, Sarajevo, Bosna i Hercegovina – preminuo 26. maja 2012, Sarajevo, Bosna i Hercegovina) je bio jedan od najboljih bosanskohercegovačkih sportskih penjača, koji je nesretnim slučajem preminuo u 28. godini života. Bio je višestruki šampion Bosne i Hercegovine u godinama: 2003, 2004. i 2005. U septembru 2003. uzeo je učešće na Svjetskom omladinskom prvenstvu, u mjestu Veliko Tarnovo, Bugarska.